钦定古今图书集成/理学汇编/学行典/第253卷 > 徐存礼
## 钦定古今图书集成/理学汇编/学行典/第253卷 > 徐存礼

按《衢州府志》：“徐存礼尝于道傍亭中得一青囊，启视
之，白金也。携归，阴置之密室，复往亭候之，适有三人
徬徨而来，问之，曰：‘某皆徽人，往遂安市杉木，道此少
憩，遗囊于此，内白金近百两，皆称贷于人者，不获有
死而已。存礼审其实，遂偕抵于家，出以还之。三人罗
拜，请任其取，弗听，举一锭酬之。存礼曰：‘吾欲之，当尽
匿，顾乃取其少乎’’？”固弗受。人皆以为义。